Diari Oficial de la Generalitat Valenciana


Sumari del DOGV 6027, del 03-06-2009 (2009/5477)

Assumpte civil 000631/2008. Notificació de la sentència a Vladimir Samokhin i Darla Khvostova.
----------------------------------------------------------------------------------------------

### Dades del document

Número de DOGV
:   6027

Data del DOGV
:   03-06-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/5477


Data del document
:   07-04-2009

Organisme emissor
:   Jutjat de Primera Instància Número 2 de Torrevieja

Tipus de document
:   Edicte

Descriptors 

:   * sistema judicial

Assumpte civil 000631/2008. Notificació de la sentència a Vladimir Samokhin i Darla Khvostova. [2009/5477]  
Judici: verbal 000631/2008.  
Part demandant: Comunitat de Propietaris Limonar Manz. III.  
Part demandada: Vladimir Samokhin i Darla Khvostova.  
Sobre: altres verbals.  
En el judici esmentat s'ha dictat la sentència que té l'encapçalament i la dispositiva que, literalment, són com es diu:  
«Sentència número 382/2008  
Procediment: judici verbal número 631/2008.  
Matèria: reclamació de despeses de comunitat.  
Demandant: Comunitat de Propietaris El Limonar III.  
Procurador: Vicente Giménez Viudes.  
Lletrat: Andrés Pascual Esteban.  
Demandats: Vladimir Samokhin i Daria Khvostova.  
En rebel·lia  
En nom del rei, el magistrat Jesús Alemany Eguidazu  
Sentència  
Torrevieja, 10 de novembre de 2008  
Dispositiva  
Estime la demanda, i en virtut d'això:  
Primer. Condemne Vladimir Samokhin i Daria Khvostova a pagar a la Comunitat de Propietaris El Limonar III les despeses de comunitat per un import de tres-cents cinquanta-nou euros i noranta cèntims (359,90 euros) més l'interés moratori calculat segons s'explica en el fonament tercer.  
Segon. Condemne la part demandada a pagar les costes.  
Notifiqueu esta resolució a les parts i feu-los saber que no és ferma i que s'hi pot interposar un recurs d'apel·lació, de què coneixerà l'Audiència Provincial d'Alacant, Secció Novena, amb seu a Elx. Si pertoca, el recurs d'apel·lació es prepararà davant d'este tribunal, dins del termini de cinc dies comptador des de l'endemà de la notificació. Per imperatiu de l'article 449.4 de la Llei d'Enjudiciament Civil no s'admetrà al condemnat el recurs si, quan el prepara, no acredita que ha pagat o consignat la quantitat líquida a què fa referència la sentència condemnatòria.  
Arxiveu l'original d'esta resolució en el llibre de sentències i porteu-ne una testimoniança literal a les actuacions corresponents.  
Esta és la meua sentència que, definitivament jutjant, pronuncie, mane i firme».  
Publicació. La sentència anterior ha sigut donada, llegida i publicada pel jutge, mentre celebrava audiència pública en el mateix dia de la seua data; com a secretària d'este Jutjat, en done fe.  
Atés que es desconeix el domicili o residència actuals de la part demandada, mitjançant la provisió de 7 d'abril de 2009 el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'este edicte que es publicarà en el Diari Oficial de la Comunitat Valenciana per a dur a terme la diligència de notificació de la sentència de data 10 de novembre de 2008 a la part demandada Vladimir Samorkhin i Daria Khvostova.  
Torrevieja, 7 d'abril de 2009.- La secretària judicial: Purificación Guillamón Ayala.